CELEX: 62018TN0640
Language: et
Date: 2018-10-29 00:00:00
Title: Kohtuasi T-640/18: 29. oktoobril 2018 esitatud hagi – Intercontact Budapest versus CdT

7.1.2019   
            
            
               ET
            
            
               Euroopa Liidu Teataja
            
            
               C 4/35
            
         
      29. oktoobril 2018 esitatud hagi – Intercontact Budapest versus CdT
      (Kohtuasi T-640/18)
      (2019/C 4/47)
      Kohtumenetluse keel: ungari
      
         Pooled
      
      
         Hageja: Intercontact Budapest Fordító és Pénzügyi Tanácsadó Kft. (Intercontact Budapest Kft.) (Budapest, Ungari) (esindaja: advokaat É. Subasicz)
      
         Kostja: Euroopa Liidu Asutuste Tõlkekeskus (CdT)
      
         Nõuded
      
      Hageja palub Üldkohtul:
      
                  —
               
               
                  esiteks tuvastada, kas erinevatele pakkujatele esitatud pakkumuste võrdlemise tulemusel antud punktid on realistlikud ja kas need vastavad võrdse kohtlemise, diskrimineerimiskeelu ja läbipaistvuse põhimõtetele;
               
            
                  —
               
               
                  teiseks tuvastada, et kostja on valesti tõlgendanud Euroopa Parlamendi ja nõukogu 25. oktoobri 2012. aasta määruse (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, artikli 113 lõiget 3 ning et hankemenetluses osalejate pakkumuste hindade avalikkus ei ole viidatud määrusega vastuolus;
               
            
                  —
               
               
                  kolmandaks tühistada kostja hankemenetluse FL/FIN17 12. osa tulemused ja seda osa käsitlev hankemenetlus;
               
            
                  —
               
               
                  neljandaks määratleda, millisest menetlustoimingust (kehtiv õigusakt) alates tuleb hagi esemeks olevas hankemenetluses arvutada Euroopa Liidu toimimise lepingu artiklis 263 kehtestatud vaidlustamise tähtaega;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on rikutud võrdse kohtlemise, diskrimineerimiskeelu ja läbipaistvuse põhimõtteid, kuna kostja kohaldas hankemenetlustes pakkujate suhtes erinevaid hindamiskriteeriume. (1)
                  
               
            
                  2.
               
               
                  Teine väide, et võimu on kuritarvitatud osas, milles kostja ei andnud hagejale hankemenetlustes küsitud teavet. (2)
                  
               
            
                  3.
               
               
                  Kolmas väide, et kuna kostja ei avalikustanud vaidlustustähtaegasid, siis on ta rikkunud Euroopa Liidu direktiivi hankemenetluste kohta. (3)
                  
               
            
                  4.
               
               
                  Neljas väide, et kostja on takistanud hagejal Euroopa Liidu institutsioonide vastu õiguskaitsevahendite kasutamist. (4)
                  
               
            
         (1)  Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT 2014, L 94, lk 65) põhjendused 1 ja 90.
      
         (2)  Euroopa Parlamendi ja nõukogu 25. oktoobri 2012. aasta määruse (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (ELT 2012, L 298, lk 1) artikkel 113.
      
         (3)  Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT 2014, L 94, lk 65) V lisa D osa punkt 16.
      
         (4)  Euroopa Liidu toimimise lepingu artikli 263 kuues lõik.